เคเคฟันด์ส่งกองทุนทอง7เดือน7%
เคเคฟันด์ ออกกองทุนทองคำ ตั้งเป้ากำไร 7% ภายใน 7 เดือน &#8220;แอสเซท พลัส&#8221; ขาย 4 กองทุนตราสารหนี้สั้น
20 ม.ค. 2555

เคเคฟันด์ ออกกองทุนทองคำ ตั้งเป้ากำไร 7% ภายใน 7 เดือน “แอสเซท พลัส” ขาย 4 กองทุนตราสารหนี้สั้น
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน หรือเคเคฟันด์ เปิดเผยว่า บริษัทได้ออกกองทุน กองทุน KK Target Gold Fund 7% # 1 เสนอขายตั้งแต่วันนี้จนถึงวันที่ 23 ม.ค. 2555 เน้นลงทุนในหน่วยลงทุนของกองทุนรวมทองคำ ETF หลายกองทุนที่จดทะเบียนในตลาดหลักทรัพย์ต่างประเทศ ตั้งเป้าผลตอบแทนไม่น้อยกว่า 7% ของเงินลงทุนภายใน 7 เดือนแรก
“ทิศทางทองคำยังเป็นขาขึ้นจากปัญหาหนี้ในยุโรป เงินเหรียญสหรัฐที่แนวโน้มอ่อนค่า และเงินเฟ้อที่คาดว่าจะปรับตัวสูงขึ้นเกือบทุกภูมิภาค” นายศุภกร กล่าว 
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บลจ.แอสเซท พลัส กล่าวว่า บริษัทจะเปิดขายและรับซื้อคืนรอบใหม่ 4 กองทุนตราสารหนี้ระยะสั้น ตั้งแต่วันที่ 2326 ม.ค.นี้ 
กองทุนเปิดแอสเซทพลัสแอ็กทีฟตราสารหนี้ 9 อายุประมาณ 6 เดือน ลงทุนพันธบัตรรัฐบาลและตราสารหนี้ไทย กองทุนเปิดแอสเซทพลัสตราสารหนี้ทวีทรัพย์ 5 ลงทุนในตราสารหนี้ไทยและต่างประเทศ อายุ 3 เดือน กองทุนเปิดแอสเซทพลัสทวีเงินออม 1 ลงทุนในตราสารหนี้เอกชนไทยและต่างประเทศ อายุ 3 เดือน ซึ่งทั้งสามกองทุนผลตอบแทน 3.15% ต่อปี กองทุนเปิดพันธบัตรคุ้มครองเงินต้น 3M1 อายุ 3 เดือน ผลตอบแทน 2.8% ต่อปี